Mkulima anaenda sokoni. Atauza mbwa-mwitu, mbuzi, na kabichi. Akiwa njiani, anafika mahali ambapo wanavuka mto. Mto huo ni mpana mno kuuvuka, kwa hiyo ni lazima avuke kwa mashua ndogo. Mashua hiyo ni ndogo sana hivi kwamba anaweza kubeba angalau kitu kimoja kati ya hivyo vitatu kwa wakati mmoja. Akiwa peke yake, mbwa-mwitu angekula mbuzi, naye mbuzi angekula kabichi. Mkulima anawezaje kusafirisha kwa usalama vitu hivyo vitatu kuvuka mto?
Mbwa-mwitu na kabichi waweza kuachwa pamoja bila kuhatarisha yeyote. Kwa hiyo kwanza mkulima huyo anampeleka mbuzi ng'ambo. Anarudi upande wa karibu, anachukua kabichi, kisha anaivuka na kuipeleka upande wa mbali. Kisha anarudi upande wa karibu akiwa na mbuzi. Anapofika upande wa karibu, anaacha mbuzi na kumpeleka mbwa-mwitu upande wa mbali, na kumwacha mbwa-mwitu na kabichi. Mwishowe, anarudi upande wa karibu ili kumpeleka mbuzi ng'ambo kwa mara ya pili. Tatizo lilitatuliwa!